钦定古今图书集成/历象汇编/岁功典/第029卷 > 《遵生八笺》 > 二月事忌
## 钦定古今图书集成/历象汇编/岁功典/第029卷 > 《遵生八笺》 > 二月事忌

《千金月令》曰：“二月三日不可昼眠。”

《白云忌》曰：“二月九日不可食鱼鳖，仙家大忌。”

《云笈七签》曰：“二月十四日，忌水陆远行。”

又曰：“是月勿食黄花菜，交陈葅，发痼痰，动宿气。勿食
大蒜，令人气壅，关膈不通。勿食鸡子，滞气。勿食小蒜，
伤人志。勿食兔肉、狐狢肉，令人神魂不安。兔死眼合
者，勿食，伤人。兔子勿与生姜同食，成霍乱。”

《养生论》曰：“是月行途，勿饮阴地流泉，令人发疟瘴，又
令脚软。”

是月勿食生冷，可衣夹衣。

是月，雷发声，戒夫妇容止是月初四、十六日，不宜交易、裁衣。

《元枢经》曰：“毋竭川泽，毋焚山林，勿任刑，勿杀伤。
杨公忌十一日，不宜问疾。”